Ivan Rakitić
<s>Ivan Rakitić (Rheinfelden, 10. ožujka 1988.), hrvatski je nogometaš i reprezentativac, član španjolske Seville.</s><s>Premda rođen i odrastao u Švicarskoj, Rakitić je odlučio nastupati za hrvatsku reprezentaciju.</s>

<s>Klupska karijera</s>

<s>Basel 
Rakitić je prvi nastup u seniorskom nogometu zabilježio 29. rujna 2005. u Kupu UEFA, na gostovanju svog Basela protiv Širokog Brijega (0:1).</s><s>U švicarskoj Super League debitirao je protiv Neuchâtel Xamaxa, ušavši u 61. minuti umjesto Mladena Petrića.</s><s>Neuchâtel Xamax je tada vodio Miroslav Blažević.</s>

<s>Za Basel je u svojoj prvoj pravoj sezoni, 2006./07., zabio 11 pogodaka u 33 utakmice.</s><s>Ozljedom prvog strijelca kluba, Mladena Petrića, praktički je postao glavni igrač Basela, kojeg je vodio do 1/4 finala Kupa UEFA.</s><s>Te godine dobiva nagradu za najboljeg mladog igrača lige.</s>

<s>Schalke 
U ljeto 2007.</s><s>Rakitić se pridružio bundesligašu Schalkeu za odštetu od 5 milijuna €.</s><s>U njemačkom je doprvaku dobio prestižni dres s brojem deset, koji je opravdao više puta u narednim sezonama.</s><s>Prvi gol je zabio već u debiju protiv prvaka Stuttgarta.</s><s>U prvoj sezoni s klubom je ostvario  1/4 finale Lige prvaka i zauzeo treće mjesto u njemačkom prvenstvu.</s>

<s>Sevilla</s>

<s>27. siječnja 2011. španjolska Sevilla priopćila je da će se Rakitić podvrgnuti liječničkom pregledu, te se pridružiti novom klubu u slučaju njegovog uspjeha.</s><s>28. siječnja nakon uspješnog liječničkog pregleda Rakitić potpisuje za Sevillu.</s><s>Zanimljivo je da je u prvoj sezoni nosio različite brojeve na dresu u domaćem prvenstvu i u europskim utakmicama.</s><s>U španjolskom prvenstvu imao je dres s brojem 25, a u Europskoj ligi s brojem 40.</s><s>U svojoj drugoj sezoni u klubu nosi dres s brojem 11.</s>

<s>14. svibnja 2014. je sa Sevillom u Torinu na stadionu Juventusa osvojio svoj prvi veliki pehar pobjedivši Benficu 4:2 u finalu Europske lige nakon izvođenja kaznenih udaraca, a proglašen je i igračem utakmice.</s>

<s>Barcelona 
Dana 16. lipnja 2014. godine Ivan je potpisao petogodišnji ugovor sa španjolskim gigantom Barcelonom.</s>

<s>Reprezentativna karijera 
U sezoni 2006./07.</s><s>Rakitić je vrlo brzo postao jedan od najboljih igrača Basela, te je privukao pozornost jakih inozemnih klubova, istovremeno prouzročivši sukob hrvatskog i švicarskog nogometnog saveza.</s><s>Njegov je otac imao veliku želju da Ivan zaigra za Hrvatsku, dok su Švicarci željeli svoj uloženi novac u tog velikog talenta vratiti kroz njegovo igranje u dresu njihove izabrane vrste.</s><s>Nakon nekoliko mjeseci neizvjesnosti, Rakitić se odlučio za kockasti dres, unatoč nekoliko kvalitetnih nastupa za mladu švicarsku reprezentaciju.</s>

<s>Za Hrvatsku je debitirao 8. rujna 2007. protiv Estonije.</s><s>Svoj prvi gol je zabio četiri dana kasnije, protiv Andore.</s><s>Bio je član prve jedanaestorice na Euru 2008. (osim u prvom susretu s Austrijom), a najdojmljiviju predstavu pružio je u pobjedi 2:1 nad Njemačkom.</s><s>Uz Modrića i Petrića, bio je jedan od tri neuspješna izvođača jedanaesteraca u četvrtfinalnom susretu s Turskom.</s>

<s>Hrvatski nogometni izbornik objavio je u svibnju 2016. popis za nastup na Europskom prvenstvu u Francuskoj, na kojem se nalazi Rakitić.</s>

<s>Pogotci za reprezentaciju</s>

<s>Priznanja</s>

<s>Individualna 
 2015.: Nogometaš godine, u izboru Večernjega lista.</s><s>2015.: Sportaš godine, u izboru Sportskih novosti.</s>

<s>Klupska 
Basel
 Švicarski kup (1): 2006./07.</s>

<s>Sevilla
 UEFA Europska liga (1): 2013./14.</s>

<s>Barcelona
 La Liga (3): 2014./15., 2015./16., 2017./18.</s><s>Kup Kralja (4): 2014./15., 2015./16., 2016./17., 2017./18.</s><s>Supercopa de España: 2016.</s><s>UEFA Liga prvaka (1): 2014./15.</s><s>UEFA Superkup (1): 2015.</s><s>FIFA Svjetsko klupsko prvenstvo (1): 2015.</s>

<s>Zanimljivosti 
 Ivan Rakitić šesti je Hrvat koji je igrao u bijelo-crvenom dresu Seville (prije njega za isti klub igrali su: Davor Šuker, Robert Prosinečki, Joško Jeličić, Ivan Jurić i Ivica Mornar).</s><s>Ivan Rakitić prvi je igrač koji je osvojio Europsku ligu, a iduće godine Ligu prvaka s različitim klubovima.</s>

<s>Izvori</s>

<s>Vanjske poveznice 
 , ,  Ivan Rakitić - Službene stranice</s>

<s>Hrvatski fudbaleri
Švicarski fudbaleri
Fudbaleri ili nogometaši Basela
Fudbaleri ili nogometaši Schalkea
Fudbaleri ili nogometaši Seville
Fudbaleri ili nogometaši Barcelone
Hrvati u Švicarskoj</s>

